钦定古今图书集成/方舆汇编/职方典/第1517卷 > 镇康考
## 钦定古今图书集成/方舆汇编/职方典/第1517卷 > 镇康考

四驿馆考

镇康州

蛮名石赕，本黑僰所居。元中统初，内附。至元十三年，立镇康路军民总管府，领三甸。明洪武十五年，改为镇康府，寻改为州，编户六里。其人形恶体黑，以青白布为衣，跣足，行荆棘中如飞。男子出，妇人闭户以待其至。卜用鸡骨，病专祭鬼，死则刳木为棺殡之，上植一树为识。土产大药，鲜子。胆水乳香。